text: Sjældne mønter fundet ved Horsens
  03 december 2014 kl. 19.49
  Efter fundet af 60 ældgamle sølvmønter har museet i Horsens fået en forskerbevilling.
  Mønterne er fundet sammen med en række metalgenstande ved Tamdrup kirke ved Horsens.
  Mønterne er fra Kong Svend Estridsens tid (1047-74).
  Nu har museet i Horsens fået en forsker-bevilling på 175.000 kr.
  - Vi glæder os utrolig meget til nu at få mulighed for at studere de gamle udgravninger. Tamdrup var også i det arkæologiske søgelys for 25 år siden, da Horsens Museum foretog nogle undersøgelser ved kirken, som viste spor af en stormandsgård fra slutningen af vikingetiden. Vi ved, at Tamdrup har haft betydning for kongemagten i 900- og 1000-tallet, hvor Danmark blev kristnet. Nu ser vi frem til at komme lidt nærmere et svar på, hvilken rolle Tamdrup spille i samtiden, siger museumsinspektør og middelalderarkæolog Lars Pagh, Horsens Museum.
  